มันนี่ทูเดย์
กรุงไทยลดดอกเบี้ยบ้าน
15 มิ.ย. 2559

กรุงไทยลดดอกเบี้ยบ้าน
นายชัยณรงค์ เอื้อสิทธิชัย ผู้ช่วยกรรมการผู้จัดการใหญ่ สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า ในโอกาสครบรอบ 50 ปี ธนาคารได้จัดแคมเปญพิเศษสินเชื่อที่อยู่อาศัย โดยลูกค้าที่ยื่นขอสินเชื่อภายในเดือน ส.ค.นี้ จะคิดอัตราพิเศษเพียง 0.50% ต่อปี นาน 5 เดือน ส่วนเดือนที่ 6-12 ดอกเบี้ย MRR-4.25% ต่อปี ในกรณีทำประกันชีวิตและอัคคีภัย ส่วนปีที่ 2 คิดอัตรา MRR-1.5% ต่อปี และปีที่ 3 คิดอัตรา MRR-2% ต่อปี หลังจากนั้นคิดอัตรา MRR-1.75% ต่อปี ผ่อนชำระนานสูงสุด 30 ปี และพิเศษสำหรับลูกค้าที่ยื่นขอสินเชื่อภายในเดือน มิ.ย.นี้ ธนาคารจะออกค่าจดจำนองแทนลูกค้า 1% พร้อมทั้งคิดอัตราดอกเบี้ยพิเศษ 
พันธบัตรออมทรัพย์ยังเหลือ
นายสุวิชญ โรจนวานิชผู้อำนวยการ สำนักงานบริหารหนี้สาธารณะ (สบน.) กล่าวว่า พันธบัตรออมทรัพย์ของกระทรวงการคลังวงเงิน 2 หมื่นล้านบาท ขณะนี้ขายได้กว่า 1 หมื่นล้านบาท เนื่องจากให้ผลตอบแทนสูงกว่าฝากเงินธนาคาร โดยธนาคารกรุงไทยซึ่งเป็นหนึ่งในผู้แทนจำหน่ายขายพันธบัตรออมทรัพย์ไปแล้วถึง 4,000 ล้านบาท หรือ 80% คาดว่าอีกไม่นานก็จะขายหมด